Komárom-Esztergom vármegyében is azonosították a madárinfluenzát

Komárom-Esztergom vármegyében is kimutatta a madárinfluenza vírus jelenlétét a Nemzeti Élelmiszerlánc-biztonsági Hivatal (Nébih) laboratóriuma. Az érintett állomány felszámolása és a járványügyi nyomozás folyamatban van.

A Komárom-Esztergom vármegyei Tárkány településen található, mintegy 60.000 állatot tartó tenyész tyúk telepen a megemelkedett elhullás miatt merült fel a madárinfluenza gyanúja. Ezt a Nébih laboratóriuma igazolta, a vírus H5N1 altípusát mutatta ki az elhullott állatokból.

Az érintett állomány felszámolása folyamatban van. A gazdaság körül kijelölték a 3 km sugarú védőkörzetet és a 10 km sugarú felügyeleti (megfigyelési) körzetet.

A Komárom-Esztergom vármegyei kitöréssel együtt már nyolc vármegyében igazolta a madárinfluenza vírusát az állategészségügyi hatóság.

A Nébih továbbra is arra kéri a baromfitartókat, mindent tegyenek meg annak érdekében, hogy megakadályozzák a vírus állományukba történő bekerülését. Kiemelt jelentőséggel bír a járványvédelmi előírások szigorú és következetes betartása!

A madárinfluenzával kapcsolatban további információkat olvashatnak a Nébih portál tematikus aloldalán: https://portal.nebih.gov.hu/madarinfluenza

Sajtókapcsolat:

* +36 70 436 0384
* nebih@nebih.gov.hu

Eredeti tartalom: Nemzeti Élelmiszerlánc-biztonsági Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/16614/komarom-esztergom-varmegyeben-is-azonositottak-a-madarinfluenzat-2/